Marja-aronian oranssit laikut | Meillä kotona
Marja-aronian oranssit laikut
Marja-aronian oksistossa on kauttaaltaan kirkkaita oransseja, muutaman millin kokoisia läiskiä, ja oksat ovat menneet lakoon. Onko kyseessä jokin sieni?
Sienitaudista on kysymys. Muun muassa jotkut ruostesienet saattavat aiheuttaa pensaiden oksiin epämääräisiä laikkuja ja muodostumia. Punapahka puolestaan tunkeutuu vaurioituneisiin versoihin kolhujen kautta, joskin tauti saattaa tartuttaa myös terveitä oksia.
Kotipuutarhoissa kasvitauteja torjutaan tehokkaimmin luomalla pensaille mahdollisimman hyvät kasvuolot, jolloin niiden vastustuskyky kasvaa ja tartuntariski pienenee. Sairastuneiden oksien poistaminen ja hävittäminen vähentää olemassa olevan taudin leviämistä.
Julkaistu: 24.11.2006